wannaphong/clean_thaiwikipedia huggingface dataset:
# เกมชีวิตพิชิตล้านล้าน
เป็นซีรีส์มังงะญี่ปุ่นเขียนโดย ริอิจิโร่ อินางากิ และวาดภาพประกอบโดย เรียวอิจิ อิเคงามิ ได้รับการตีพิมพ์ในนิตยสารมังงะเซเน็ง Big Comic Superior ของโชงะกุกัง ตั้งแต่เดือนธันวาคม พ.ศ. 2563 มีการดัดแปลงเป็นละครโทรทัศน์ที่ออกอากาศตั้งแต่เดือนกรกฎาคมถึงกันยายน พ.ศ. 2566 นอกจากนี้ยังมีการดัดแปลงเป็นอนิเมะโทรทัศน์ผลิตโดยสตูดิโอแมดเฮาส์ ซึ่งมีกำหนดออกอากาศในเดือนตุลาคม พ.ศ. 2567 และการดัดแปลงเป็นภาพยนตร์ฉบับคนแสดงที่มีกำหนดฉายในปี พ.ศ. 2568

ซีรีส์นี้ได้รับรางวัล 69th Shogakukan Manga Award ในปี พ.ศ. 2567

 เรื่องย่อ 
ผู้ก่อตั้งบริษัทใหญ่ Trillion Game ฮารุ และ กาคุ เป็นชายหนุ่มสองคนที่กลายเป็นคนญี่ปุ่นกลุ่มแรกในศตวรรษที่ 21 ที่ติดอันดับท็อป 10 ของ มหาเศรษฐี 10 อันดับแรกของโลก เรื่องราวนี้เกิดขึ้นจากมุมมองของกาคุ ที่เล่าถึงที่มาที่ไปของเขา: การพบกับ ฮารุ ครั้งแรก การก่อตั้ง Trillion Game ครั้งแรกของพวกเขา และผู้คนที่เกี่ยวข้องกับความสำเร็จของบริษัท

 ตัวละคร 
 ตัวละครหลัก 

 / 

บุคคลที่เกี่ยวข้องกับทริลเลียน เกม

 ผู้เกี่ยวข้องกับธนาคารดรากอน 

สื่อ
มังงะ
เขียนโดยริอิจิโร่ อินากากิและวาดภาพประกอบโดยเรียวอิจิ อิเคงามิเริ่มตีพิมพ์ในนิตยสารมังงะเซเน็งBig Comic Superiorของสำนักพิมพ์ โชงากูกังเมื่อวันที่ 11 ธันวาคม พ.ศ. 2563 โชงากูกัง ได้รวบรวมบทต่างๆ ไว้ในเล่ม (ทังโกบง) แต่ละเล่ม เล่มแรกวางจำหน่ายวันที่ 30 มีนาคม พ.ศ. 2564 ณ วันที่ 30 เมษายน พ.ศ. 2567 ได้มีการวางจำหน่ายไปแล้ว 9 เล่ม ได้รับการแปลและตีพิมพ์เป็นภาษาไทยโดยสำนักพิมพ์เนชั่น เอ็ดดูเทนเมนต์

 จำนวนเล่ม 

ไลฟ์แอ็กชัน
มีการประกาศสร้าง ละครโทรทัศน์ดัดแปลงจากมังงะเรื่องนี้เมื่อวันที่ 23 มีนาคม พ.ศ. 2566 ละครโทรทัศน์เรื่องนี้นำแสดงโดย เร็ง เมงูโระ ในบทบาท ฮารุ เทนโนจิ และ ฮายาโตะ ซาโนะ ในบท มานาบุ "กาคุ" ไทระ ออกอากาศทาง ทีบีเอส ตั้งแต่วันที่ 14 กรกฎาคม ถึง 15 กันยายน พ.ศ. 2566 Snow Man เป็นผู้ร้องเพลงประกอบละครเรื่องนี้ในชื่อเพลง "Dangerholic" ละครเรื่องนี้เริ่มสตรีมบน เน็ตฟลิกซ์ ทั่วโลกในเดือนตุลาคม พ.ศ. 2566

ภาพยนตร์ไลฟ์แอ็กชันที่มีนักแสดงและทีมงานเดียวกับละครโทรทัศน์ มีกำหนดฉายในปี พ.ศ. 2568

อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 15 กันยายน พ.ศ. 2566 ซีรีส์เรื่องนี้จะมีแอนิเมชั่นที่โดยสตูดิโอแมดเฮาส์ และกำกับโดยยูโซ ซาโต้  โดยมีริวโนะสุเกะ คิงเก็ตสึเป็นผู้ดูแลบทภาพยนตร์ของซีรีส์ เคอิ สึจิยะเป็นผู้ออกแบบตัวละคร และทาคุโร อิงะเป็นผู้แต่งเพลงประกอบ มีกำหนดออกอากาศในวันที่ 3 ตุลาคม พ.ศ. 2567 ทางช่องทีบีเอสและเครือข่ายอื่น ๆ ซีรีส์นี้จะออกอากาศไปเป็นเวลาสองคอร์สติดต่อกันเป็นระยะเวลาครึ่งปี เพลงเปิดคือ "Beat the Odds" ขับร้องโดยแอนด์ทีม ขณะที่เพลงปิดคือ  ดำเนินการโดย  เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) และสตรีมบนยูทูบช่อง Ani-One Asia

 รายชื่อตอน 

 การตอบรับ 
ในเดือนกันยายน พ.ศ. 2566 มังงะเรื่องนี้มียอดจำหน่ายกว่า 1.5 ล้านเล่ม มังงะเรื่องนี้ เป็นหนึ่งใน 50 ผลงานที่ได้รับการเสนอชื่อเข้าชิงรางวัลมังงะถัดไป ในปี พ.ศ. 2564 นอกจากนี้ยังติดอันดับที่แปดในรายชื่อโคโนะ มังงะ งะ ซูโงอิ! ของ Takarajimasha สำหรับมังงะที่ดีที่สุดสำหรับผู้อ่านชายในปี พ.ศ. 2565 มังงะเรื่องนี้ยังได้รับการเสนอชื่อเข้าชิงรางวัลมังงะไทโช ครั้งที่ 15 ในปี พ.ศ. 2565 และได้อันดับที่หกโดยมีคะแนน 55 คะแนน พร้อมกับ นายน้อยจอมโกย ก้าวสู่เส้นทางแห่งวีรบุรุษ คำอธิษฐานในวันที่จากลา และ เล่นสนุกกับตัวเลข มังงะเรื่องนี้ยัง ได้รับรางวัลมังงะโชงากูกัง ครั้งที่ 69 ในปี พ.ศ. 2567 อีกด้วย

 หมายเหตุ
# Indothais sacellum
Indothais sacellum เป็นสปีชีส์ของหอยทากทะเล มอลลัสก์แกสโทรพอดในทะเลจากวงศ์ Muricidae หอยทากมูเร็กซ์ หรือหอยทากหินMolluscaBase (2018). Indothais sacellum (Gmelin, 1791). Accessed through: World Register of Marine Species at: http://www.marinespecies.org/aphia.php?p=taxdetails&id=714485 on 2019-01-06Claremont M., Vermeij G.J., Williams S.T. & Reid D.G. (2013) Global phylogeny and new classification of the Rapaninae (Gastropoda: Muricidae), dominant molluscan predators on tropical rocky seashores. Molecular Phylogenetics and Evolution 66: 91–102. [Published online 28 September 2012; Code-compliant paper version published January 2013]
# จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
# จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
# จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดเพชรบุรี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดเพชรบุรี กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# ยูกิ ฟูรูกาวะ
เป็นนักแสดงชาวญี่ปุ่น เขามีชื่อเสียงจากบท นาโอกิ อิริเอะ ในซีรีส์ทางโทรทัศน์เรื่อง Mischievous Kiss: Love in Tokyoในปี ค.ศ. 2013 และภาคต่อเรื่อง Mischievous Kiss 2: Love in Okinawa

ชีวิตส่วนตัว
ฟูรูกาวะเกิดเมื่อวันที่ 18 ธันวาคม ค.ศ. 1987 ที่กรุงโตเกียว เขาและครอบครัวย้ายไปแคนาดาเมื่อเขาอายุได้เจ็ดขวบ เขาย้ายไปสหรัฐอเมริกาเมื่ออายุ 16 ปีในช่วงมัธยมศึกษาตอนปลาย และกลับมาญี่ปุ่นเพื่อศึกษาวิศวกรรมศาสตร์ที่มหาวิทยาลัยเคโอ ในเดือนมิถุนายน ค.ศ. 2019 เขาประกาศว่าแต่งงานแล้วและกำลังจะมีลูกคนแรก ในเดือนตุลาคม ค.ศ. 2019 ฟูรูกาวะและภรรยาประกาศผ่านทางบริษัทและทวิตเตอร์ของเขาว่าลูกสาวคนแรกคลอดแล้ว

ในเดือนเมษายน ค.ศ. 2024 ฟูรูกาวะประกาศทางอินสตาแกรมว่าออกจากโฮริโปรแล้ว และเป็นนักแสดงอิสระ

อาชีพ
ฟูรูกาวะเป็นที่รู้จักจากบทบาทที่ทำให้เขาแจ้งเกิดในปี ค.ศ. 2013 ในละครโทรทัศน์ญี่ปุ่นเรื่อง Mischievous Kiss: Love in Tokyo ซึ่งเขาได้รับบทนำเป็น นาโอกิ อิริเอะ เขานำเสนอภาพลักษณ์ใหม่ของบทมังงะคลาสสิกของอิริเอะ นาโอกิ และแสดงคู่กับ โฮโนกะ ยาฮางิ ที่รับบทเป็นคนรักของเขา ภายในสองเดือนหลังจากสมัครเข้าเวย์ปั๋ว เว็บไซต์จีนซึ่งเทียบได้กับทวิตเตอร์ เขามีผู้ติดตามเพิ่มขึ้นกว่า 500,000 คน「イタKiss」古川の微博大人気、開設2か月でフォロワー数50万突破 , June 15, 2013 เนื่องจากความนิยมของเขาในประเทศจีน เขาจึงได้แสดงในละครเว็บเรื่อง Mysterious Summerของ Fuji TV/iQiyi ซึ่งเป็นละครซีรีส์เรื่องแรกที่ญี่ปุ่นและจีนร่วมกันผลิต ซีรีส์นี้มีผู้ชมมากกว่า 60 ล้านครั้งบนแพลตฟอร์มวิดีโอออนไลน์ของจีน iQiyi และเผยแพร่ออนไลน์ในประเทศกว่า 35 ประเทศทั่วโลก

เขาเป็นนักแสดงชาวญี่ปุ่นคนแรกที่มีแฟนมีตติงในเซี่ยงไฮ้ ประเทศจีน จัดขึ้นเมื่อวันที่ 21 กรกฎาคม ค.ศ. 2013古川雄輝が上海で日本人俳優初のファンミ開催　中国で人気のワケとは？ニュース-ORICON STYLE- , July 12, 2013

ผลงาน
ละครโทรทัศน์
 ปี ชื่อเรื่อง บทบาทหมายเหตุ 2013Yae's Sakuraฮิโรมิจิ โคซากิ ละครไทงะ2013–14Mischievous Kiss: Love in Tokyoนาโอกิ อิริเอะ2 ฤดูกาล2017Erasedซาโตรุ ฟูจินูมะบทบาทนำBeppinsanเค็นตาโร มูราตะอาซาโดระ2020Line no Kotae Awase: Otome to kanchigaiยาซูอิ สึกาซะบทบาทนำPeople Who Don't Workเคตะ นิตตะO Maidens in Your Savage Seasonโทโมอากิ ยามางิชิ2022Kami-sama no Ekohiikiคามิซามะ2024Golden Kamuy: Hokkaido Tattooed Prisoners Scramble Arcยาซากุ เอโดไง

ภาพยนตร์
 ปี ชื่อ บทบาทหมายเหตุ 2015  Poison Berry in My Brain  เรียวอิจิ ซาโอโตเมะ  2018 Colours of Wind เรียว/ริว Lead role   2020 Restart After Come Back Home มิตสึโอมิ โคซูกะ บทบาทนำ   Love Me, Love Me Not โซตะ อินูอิ 

มิวสิควิดีโอ
ปี เพลง ศิลปิน หมายเหตุ  2016 Heaven's Door: Hi no Ataru Basho Chise Kanna
# ทีโพส
ในคอมพิวเตอร์แอนิเมชัน ทีโพส  หรือเรียกอีกอย่างว่า ไบด์โพส  หรือ ท่าทางอ้างอิง  เป็นท่าทางเริ่มต้นของกระดูกควบคุมของแบบจำลองสามมิติรูปร่างมนุษย์ก่อนจะถูกทำให้เคลื่อนไหว ที่เรียกว่า "ทีโพส" มาจากลักษณะท่าทางของแบบจำลองรูปมนุษย์ที่มีแขนและขายืดตรงจนมีลักษณะของร่างกายโดยรวมคล้ายตัวอักษรที (T) ตัวใหญ่ หากแขนงอลงบางครั้งจะเรียกเป็นเอโพส  ในทำนองเดียวกันหากแขนงอขึ้นก็เรียกว่าวายโพส 

 การใช้ 
ทีโพสถูกใช้เป็นท่าเริ่มต้นหลักของการใช้กระดูกควบคุมในซอฟต์แวร์สามมิติ จากนั้นจึงจะถูกปรับเปลี่ยนเพื่อสร้างเป็นแอนิเมชัน จุดประสงค์ของทีโพสเกี่ยวข้องกับการถ่วงน้ำหนักอัตโนมัติบนจุดยอดซึ่งสามารถทำได้ง่ายกว่าหากใช้ท่าทางนี้

นอกเหนือจากการเป็นท่าทางเริ่มต้นในซอฟต์แวร์แอนิเมชันแล้ว ทีโพสยังมักใช้ป็นตัวแทนถึงแอนิเมชันที่ยังไม่สมบูรณ์ โดยเฉพาะในวิดีโอเกมแอนิเมชันสามมิติ ในบางซอฟต์แวร์ตรวจจับการเคลื่อนไหว นักแสดงในชุดตรวจจับการเคลื่อนไหวต้องตั้งท่าทีโพสก่อนที่การตรวจจับการเคลื่อนไหวจะเริ่มขึ้น มีการใช้ท่าอื่น ๆ ด้วย แต่ทีโพสเป็นท่าที่พบบ่อยที่สุด
# เขียนรักด้วยยางลบ
เขียนรักด้วยยางลบ  เป็นละครโทรทัศน์ไทยแนวสุขนาฏกรรมจินตนิยม ดัดแปลงมาจากซีรีส์มังงะญี่ปุ่นเรื่องยางลบสื่อรักของวาตารุ ฮิเนกูเระ และอารูโกะ นำแสดงโดย โฟร์ท - ณัฐวรรธน์ จิโรชน์ธิกุล และเจมีไนน์ - นรวิชญ์ ฐิติเจริญรักษ์

กำกับโดยกรพรหม นิยมศิลป์ ผลิตโดยจีเอ็มเอ็มทีวี ละครเรื่องนี้ได้ประกาศเปิดตัวอย่างเป็นทางการในงาน GMMTV "UP & ABOVE PART 1" เมื่อวันที่ 17 ตุลาคม 2566

ละครเรื่องนี้ออกอากาศครั้งแรกทางช่องจีเอ็มเอ็ม 25 และวิว เมื่อวันที่ 7 มิถุนายน 2567 โดยออกอากาศทุกวันศุกร์ เวลา 20.30 น. และ 22.30 น. ตามลำดับ

 เรื่องย่อ 
"อะตอม" (ณัฐวรรธน์ จิโรชน์ธิกุล) นักเรียนมัธยมปลายที่ขี้อายและขี้กลัวของโรงเรียนคีรินทร์สมุทร ที่แอบมีใจให้กับ "มัดหมี่" (ปทิตตา พรจำเริญรัตน์) เพื่อนร่วมชั้นเรียนที่จิตใจดีและเอาใจใส่ซึ่งนั่งโต๊ะถัดจากเขา วันหนึ่งอะตอมได้ยืมยางลบของมัดหมี่มาใช้ และพบว่ามีชื่อของ "กองทัพ" (นรวิชญ์ ฐิติเจริญรักษ์) นักบาสเก็ตบอลสุดฮอตซึ่งนั่งโต๊ะอยู่หน้าเขาเขียนอยู่บนนั้น เมื่ออะตอมรู้ความจริง เขาก็เผลอทำยางลบหลุดมือไปโดยไม่ตั้งใจ และเป็นกองทัพเองที่หยิบยางลบขึ้นมา

บางคนเชื่อว่าหากพวกเขาเขียนชื่อของคนที่ชอบลงบนยางลบ เมื่อยางลบหมด ความปรารถนาในความรักของพวกเขาจะเป็นจริง เมื่ออะตอมไม่อยากให้ความลับของมัดหมี่ถูกเปิดเผย เขาจึงอ้างว่ายางลบเป็นของเขาเอง อย่างไรก็ตาม จากเหตุการณ์นี้ทำให้กองทัพเข้าใจผิดคิดว่าอะตอมแอบชอบเขา

 นักแสดง 
 นรวิชญ์ ฐิติเจริญรักษ์ (เจมีไนน์) รับบทเป็น กองทัพ
 ณัฐวรรธน์ จิโรชน์ธิกุล (โฟร์ท) รับบทเป็น อะตอม
 พุทธิพงษ์ จิตบุตร (โชกุน) รับบท ฮาล์ฟ
 ปทิตตา พรจำเริญรัตน์ (ป่าน) รับบท มัดหมี่
 โอชิริส สุวรรณชีพ (อังเปา) รับบท ข้าวปั้น
 พรหมพิริยะ ทองพุทธรักษ์ (ปาแปง) รับบท ครูอรรณพ
 ธนบูลย์ วัลลภศิรินันท์ (นะ) รับบท ครูเสือ
 ศุภักษร ไชยมงคล (กระแต) รับบท แม่กองทัพ
 ณุศรา ประวันณา (หลิน) รับบท แม่อะตอม

 นักแสดงสมทบ 
 ศุภสิทธิ์ ชินวินิจกุล (ป๊อบ) รับบท ชิน
 ณัฐรัชต์ ก้อนแก้ว (แชมป์) รับบท ครูในค่ายลูกเสือ
 พุฒิพัฒน์ พุทโธนะโมชัย (ริว) รับบท สมาชิกชมรมดาราศาสตร์
 โจนาธาน โฮลแมน (แจ๊ค) รับบท พ่อมัดหมี่
 อากิ ยามากูชิ (อากิ)

 เพลงประกอบ 

 ลบยัง (Re-Move On) ร้องโดย นรวิชญ์ ฐิติเจริญรักษ์ และ ณัฐวรรธน์ จิโรชน์ธิกุล
 ว้าวุ่นเลย (Whenever I See You) ร้องโดย ณัฐวรรธน์ จิโรชน์ธิกุล
 ดั่งวาดฝันเสมอมา (It's You) ร้องโดย นรวิชญ์ ฐิติเจริญรักษ์ และ ณัฐวรรธน์ จิโรชน์ธิกุล
 ไม่เป็นฉัน (What I'm Looking For) ร้องโดย นรวิชญ์ ฐิติเจริญรักษ์
 ใครคนนั้น (Among Many People) ร้องโดย ณัฐวรรธน์ จิโรชน์ธิกุล
 ไม่รู้ว่ามันเรียกว่ารักหรือเปล่า? (You've been on my mind) ร้องโดย นรวิชญ์ ฐิติเจริญรักษ์
# เบสบอลทีมชาติญี่ปุ่นรุ่นอายุไม่เกิน 18 ปี
เบสบอลทีมชาติญี่ปุ่นรุ่นอายุไม่เกิน 18 ปี เป็นทีมระดับชาติรุ่นอายุไม่เกิน 18 ปี ที่เป็นตัวแทนของประเทศญี่ปุ่นในการแข่งเบสบอลระดับนานาชาติ ปัจจุบันทีมนี้ได้รับการจัดอันดับให้เป็นที่ 1 ของโลกโดยสหพันธ์เบสบอลและซอฟต์บอลโลก พวกเขาแข่งกันในศึกเบสบอลเวิลด์คัพ รุ่นอายุไม่เกิน 18 ปี ซึ่งจัดขึ้นทุกสองปี และพวกเขาได้อันดับที่ 2 ของการแข่งดังกล่าวมาแล้วสี่สมัย

 สถิติการแข่ง 
 สถิติเบสบอลเวิลด์คัพ รุ่นอายุไม่เกิน 18 ปี ค.ศ. รอบ อันดับ    1982รอบสุดท้ายที่ 21999ที่ 52004รอบสุดท้ายที่ 22012รอบ 2ที่ 65438252013รอบสุดท้ายที่ 27270192015รอบสุดท้ายที่ 2818152017รอบซูเปอร์ที่ 36352242019รอบซูเปอร์ที่ 5535523 ทั้งหมด
# แอ๊บร้ายให้นายไม่รัก
แอ๊บร้ายให้นายไม่รัก เป็นละครโทรทัศน์ไทยแนวสุขนาฏกรรมจินตนิยมอารมณ์ดี เรื่องราวเกี่ยวกับความรักระหว่างสาวสวยที่แกล้งทำเป็นร้ายกาจ และหนุ่มข้างบ้านสุดหล่อ นำแสดงโดย พีชญา วัฒนามนตรี และ เมธวิน โอภาสเอี่ยมขจร ละครเรื่องนี้ดัดแปลงมาจากนวนิยายชื่อ "รักของนางร้าย" ผลิตโดยจีเอ็มเอ็มทีวี ร่วมกับเก้งกวางแก๊ง กำกับโดยเอกสิทธิ์ ตระกูลเกษมสุข และ พรรณทิพย์ วิบูลย์ธรรม

เป็นหนึ่งในละครโทรทัศน์ที่ถูกเปิดตัวในงาน "BORDERLESS" ของจีเอ็มเอ็มทีวี เมื่อวันที่ 1 ธันวาคม 2564 โดยมีกำหนดออกอากาศในปี 2565

ละครเรื่องนี้ออกอากาศตอนแรกทางช่อง จีเอ็มเอ็ม 25 เมื่อวันที่ 18 เมษายน 2565 ทุกวันจันทร์และอังคาร เวลา 20:30 น. สามารถดูย้อนหลังเวลา 22:30 น. ได้ทาง วิว

 เรื่องย่อ 
"ไอริณ" (พีชญา วัฒนามนตรี) สาวสวยเจ้าของบริษัทสำนักพิมพ์บรรณสรณ์ เธอถูกเรียกว่า นางร้าย จากท่าทางที่ดูร้ายกาจและไม่เกรงกลัวใครของเธอ แต่ไม่มีใครรู้ว่ามันเป็นแค่การแสดง แท้จริงแล้วที่ไอริณทำลงไปก็เพื่อให้ "อิน" (กัญญรัตน์ เรืองรุ่ง) น้องสาวแท้ ๆ ของเธอได้รับความรักและความสนใจจากคนรอบข้างมากขึ้น แต่ไม่ว่าไอริณจะทำตัวร้ายกาจเพียงใด เธอก็ไม่สามารถหยุดยั้ง "น้ำชา" (เมธวิน โอภาสเอี่ยมขจร) หนุ่มน้อยข้างบ้านไม่ให้ตกหลุมรักเธอได้ ในความเป็นจริงแล้ว ไอริณ และน้ำชา เคยเดทด้วยกันสมัยเรียน แต่ต้องจบลงอย่างกะทันหันเมื่อ ไอริณ ตัดสินใจยุติความสัมพันธ์โดยไม่บอกเหตุผล ทำให้ น้ำชา เสียใจอย่างมาก ในตอนนี้ น้ำชา เป็นสัตวแพทย์ประจำโรงพยาบาล สืบเนื่องจากความรักครั้งแรกที่ยังคงฝังใจ น้ำชาจึงมุ่งมั่นที่จะกลับไปครองใจรักแรกอย่างแน่วแน่ คราวนี้เขาจะใช้ทุกวิถีทางเพื่อให้ได้มาซึ่งหัวใจของคนที่เขารัก เพื่อพิสูจน์ให้ไอริณเห็นว่าเขายังคงรักเธออยู่ น้ำชาจึงตั้งใจที่จะทำให้ไอริณเปลี่ยนใจกลับมา โดยใช้กลยุทธ์ต่าง ๆ เพื่อแสดงให้เห็นถึงความรักและความจริงใจที่มีต่อเธอ น่าเสียดายที่โอกาสในการกลับมาคืนดีกันครั้งนี้เต็มไปด้วยอุปสรรค เนื่องจากอินแอบรักน้ำชามานานแล้ว จึงร่วมมือกับ "จิน" (ศุภกร ศรีโพธิ์ทอง) ทนายความประจำตระกูลเพื่อขัดขวางความสัมพันธ์ของพี่สาว จินวางแผนอย่างรอบคอบเพื่อสร้างความไว้วางใจให้กับทั้งไอริณและคุณปู่ ด้วยเป้าหมายที่จะเข้ามาฮุบธุรกิจของครอบครัว และยังรวมถึง "พลอยจันทร์" (กันติชา ชุมมะ) เจ้าของฟาร์มสุนัข ผู้เข้ามาช่วยเหลือน้ำชาและโรงพยาบาลสัตว์ของเขาด้วยเหตุผลบางอย่างโดยใช้สุนัขของเธอชื่อ แอคชั่น เป็นตัวกลาง ความรักที่ดูเหมือนจะง่ายดาย แต่กลับต้องเผชิญกับอุปสรรคมากมายทั้งจากครอบครัว การงาน และแม้แต่กลุ่มเพื่อนที่เข้ามาขัดขวางความรักของทั้งคู่ แล้วความรักของไอริณและน้ำชาจะเป็นอย่างไร?

 นักแสดง 
+นักแสดงหลักรับบทพีชญา วัฒนามนตรีไอริณเมธวิน โอภาสเอี่ยมขจรน้ำชานักแสดงสมทบรับบทศุภกร ศรีโพธิ์ทองจินกัญญรัตน์ เรืองรุ่งอินนิรุตติ์ ศิริจรรยาอนลอาภาศิริ นิติพนประภาพลวัฒน์ มนูประเสริฐชนินทร์พลอย หอวังน้ำตาลกันติชา ชุมมะพลอยจันทร์ภัชธร ธนวัฒน์แป้ง

 เพลงประกอบ 

 ไม่คาดหวัง ไม่ผิดหวัง (Expect Nothing) ร้องโดย เมธวิน โอภาสเอี่ยมขจร
 ยิ่งร้ายยิ่งรัก (Heartless) ร้องโดย พีชญา วัฒนามนตรี
# โครากุเอ็ง
โครากุเอ็ง  เป็นสวนญี่ปุ่นที่ตั้งอยู่ใน โอกายามะ จังหวัดโอกายามะ เป็นหนึ่งในสามสวนใหญ่ของญี่ปุ่น ร่วมกับเค็นโรกุเอ็งและไครากุเอ็ง โครากุเอ็งถูกสร้างขึ้นในปี 1700 โดย อิเกดะ สึนามาสะ เจ้าแคว้นโอกายามะ สวนแห่งนี้ได้พัฒนาจนมีรูปแบบที่เป็นที่รู้จักในปัจจุบันในปี 1863

จู จื้อหยี หนึ่งในนักปราชญ์ขงจื๊อที่ยิ่งใหญ่ที่สุดใน ราชวงศ์หมิง และ สมัยเอโดะของญี่ปุ่นมีส่วนสำคัญในการออกแบบสวนใหม่Ching, J. (1975). Chu Shun-shui, 1600-82. A Chinese Confucian Scholar in Tokugawa Japan. Monumenta Nipponica 30 (2), 177-191.

 ประวัติ 
thumb|ปราสาท, โครากุเอ็ง ในโอกายามะ
ในปี 1687 ไดเมียวอิเกดะ สึนามาสะ ได้มีคำสั่งให้ สึดะ นางาทาดะ เริ่มดำเนินการสร้างสวนแห่งนี้ขึ้นมา สร้างเสร็จสมบูรณ์ในปี ค.ศ. 1700 และยังคงมีลักษณะเดิมตั้งแต่นั้นมา ยกเว้นการเปลี่ยนแปลงเล็กน้อยโดยไดเมียวหลายท่าน สวนนี้เดิมเรียกว่า โคเอ็ง (後園 "ต่อมาเป็นสวน") เพราะถูกสร้างขึ้นหลังจาก ปราสาทโอกายามะ แต่เนื่องจากสวนนี้ถูกสร้างขึ้นด้วยจิตวิญญาณของ เซนยูโคราคุ (先憂後楽 "โศกเศร้าก่อนคนอื่น สนุกภายหลังคนอื่น") ชื่อจึงเปลี่ยนเป็น โคราคุเอน (後楽園) ในปี ค.ศ. 1871

โคราคุเอนเป็นหนึ่งในไม่กี่สวนไดเมียวในจังหวัดที่สามารถสังเกตการเปลี่ยนแปลงทางประวัติศาสตร์ได้ ขอบคุณภาพวาดยุค สมัยเอโดะ และบันทึกและเอกสารของครอบครัวอิเคดะที่เหลืออยู่ สวนนี้เคยถูกใช้เป็นสถานที่ต้อนรับแขกสำคัญและยังเป็นสปาแบบหนึ่งสำหรับไดเมียว แม้แต่ชาวบ้านทั่วไปก็สามารถเยี่ยมชมได้ในบางวัน

ในปี ค.ศ. 1884 สวนนี้ถูกโอนความเป็นเจ้าของให้กับจังหวัดโอกายามะ และเปิดให้สาธารณชนเข้าชม สวนนี้ได้รับความเสียหายอย่างหนักในช่วงน้ำท่วมปี ค.ศ. 1934 และจากการทิ้งระเบิดในปี ค.ศ. 1945 ระหว่างสงครามโลกครั้งที่สอง ได้รับการบูรณะตามภาพวาดและแผนผังยุคเอโดะ ในปี ค.ศ. 1952 โคราคุเอนได้รับการกำหนดให้เป็น "สถานที่ท่องเที่ยวพิเศษ" ภายใต้กฎหมายการคุ้มครองทรัพย์สินทางวัฒนธรรมและได้รับการจัดการเป็นมรดกทางวัฒนธรรมประวัติศาสตร์ที่ต้องส่งต่อให้คนรุ่นหลัง

 ลักษณะของสวน 
สวนแห่งนี้ตั้งอยู่บนฝั่งเหนือของแม่น้ำอาซาฮีบนเกาะที่อยู่ระหว่างแม่น้ำกับส่วนที่พัฒนาแล้วของเมืองMansfield. Pages 74. สวนถูกออกแบบในสไตล์ไคยู ("ทางเดินชมทิวทัศน์") สไตล์ที่นำเสนอผู้มาเยือนด้วยมุมมองใหม่ในทุกเส้นทางที่เชื่อมต่อสนามหญ้า สระน้ำ เนินเขา โรงน้ำชา และลำธาร

สวนครอบคลุมพื้นที่ทั้งหมดประมาณ 133,000 ตารางเมตร โดยพื้นที่สนามหญ้าครอบคลุมประมาณ 18,500 ตารางเมตร ความยาวของลำธารที่ไหลผ่านสวนยาว 640 เมตร มีบ่อน้ำกลางสวนที่เรียกว่า ซาวาโนะอิเกะ (บ่อน้ำหนอง) ซึ่งมีเกาะสามเกาะที่เลียนแบบทัศนียภาพรอบทะเลสาบบิวะใกล้เกียวโตMansfield. Pages 74.

 แกลเลอรี
# จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
# จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดราชบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)ผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
# แฮร์รี ออร์ด
เซอร์แฮร์รี เซนต์จอร์จ ออร์ด (, 17 มิถุนายน 1819 – 20 สิงหาคม 1885) เป็นผู้บริหารอาณานิคมชาวอังกฤษ ซึ่งดำรงตำแหน่งผู้ว่าการของเบอร์มิวดา (1861–1864), สเตรตส์เซตเทิลเมนต์ (1867–1873) และเวสเทิร์นออสเตรเลีย (1877–1880)

 การศึกษาและอาชีพ 
แฮร์รี ออร์ด เป็นบุตรชายของเฮนรี กอฟ ออร์ด และหลานชายของเครเวน ออร์ด (1756–1832) เจ้าของกรีนสเตด ฮอลล์ ในเอสเซ็กซ์ ซึ่งเป็นนักโบราณคดีที่มีชื่อเสียง เขาศึกษาที่โรงเรียนนายร้อยวุลลิช ตั้งแต่ปี 1835 จนถึงปี 1837 เขารับราชการในหน่วยรอยัลเอนจิเนียส์ ในช่วงปี 1837 ถึง 1856 โดยปฏิบัติหน้าที่ส่วนใหญ่ในแถบหมู่เกาะเวสต์อินดีส แอฟริกาตะวันตก และเข้าร่วมในปฏิบัติการร่วมระหว่างอังกฤษและฝรั่งเศสในทะเลบอลติก (1854) ระหว่างสงครามไครเมีย

 ผู้ว่าการสเตรตส์เซตเทิลเมนต์ 
thumb|left|150px|ภาพถ่ายอย่างเป็นทางการของเซอร์แฮร์รี ออร์ด ในฐานะผู้ว่าการสเตรตส์เซตเทิลเมนต์

เมื่อเซอร์แฮร์รี ออร์ดเข้ารับตำแหน่งผู้ว่าการสเตรตส์เซตเทิลเมนต์ ในปี 1867 ตามคำสั่งของกระทรวงอาณานิคม เขาไม่ได้รับมอบหมายหน้าที่ใด ๆ เกี่ยวกับการติดต่อกับรัฐมลายู แม้จะไม่ได้รับความนิยมในหมู่ประชาชนในสเตรตส์เซตเทิลเมนต์ แต่เขาก็เป็นบุคคลที่มีความทะเยอทะยานและพลังงานสูง พร้อมที่จะทำทุกวิถีทางเพื่อฟื้นฟูความสงบเรียบร้อยและส่งเสริมการค้าในคาบสมุทรมลายู สถานการณ์ในมลายูในขณะนั้นมีความผันผวนอย่างรุนแรง การทะเลาะวิวาทในมาลายา ทวีความรุนแรงมากขึ้นจากความขัดแย้งระหว่างกลุ่มคนจีนที่ทำเหมืองแร่ซึ่งแข่งขันกัน และระหว่างชาวจีนกับชุมชนชาวอังกฤษ ส่งผลทำให้สถานการณ์เลวร้ายลงไปอีก หลังจากมีประสบการณ์เจรจาต่อรองกับชาวมาเลย์และชาวสยามมาบ้าง ออร์ดได้วางนโยบายโดยเสนอให้แบ่งปันการดูแลคาบสมุทรมลายูระหว่างอังกฤษและสยาม กระทรวงอาณานิคมไม่เห็นชอบกับนโยบายนี้ และสั่งให้ออร์ดหยุดยุ่งเกี่ยวกับกิจการภายในของรัฐมลายู

ในคราวเสด็จทอดพระเนตรสุริยุปราคาเต็มดวงของพระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว เมื่อวันที่ 18 สิงหาคม 2411 เซอร์แฮร์รี ออร์ด ในฐานะผู้ว่าการที่สิงคโปร์ก็ได้รับเชิญให้มาร่วมชมสุริยุปราคาในครั้งนั้นด้วย

 ชีวิต 
thumb|เซอร์แฮร์รี ออร์ด ในปี 1869
เซอร์แฮร์รี ออร์ด สมรสกับจูเลีย แกรม จากเอ็กซ์มัท บุตรสาวของพลเรือเอกเจมส์ คาร์เพนเตอร์ เมื่อวันที่ 28 มิถุนายน 1846 ทั้งคู่มีบุตรชายด้วยกัน 3 คน เซอร์แฮร์รี ออร์ด เสียชีวิตเมื่อวันที่ 20 สิงหาคม 1885 ด้วยโรคหัวใจวาย และถูกฝังไว้ในสุสานของโบสถ์เซนต์มาร์ติน ในหมู่บ้านฟอร์นแฮม เซนต์มาร์ติน ซัฟฟอล์ก ประเทศอังกฤษ สถาบันชุมชนในหมู่บ้านฟอร์นแฮมได้รับการก่อสร้างเพื่อเป็นการรำลึกถึงออร์ด โดยใช้เงินบริจาคของสุลต่านอาบูบาการ์แห่งยะโฮร์

 เครื่องราชอิสริยาภรณ์ 
 K.C.M.G., 1877
 G.C.M.G., 1881